b'\n_START_ARTICLE_\nVeliko O\xc4\x8dijevo\n_START_PARAGRAPH_\nVeliko O\xc4\x8dijevo je naseljeno mjesto u Bosni i Hercegovini u op\xc4\x87ini Biha\xc4\x87 koja pripada entitetu Federacija Bosne i Hercegovine. Na popisu stanovni\xc5\xa1tva 1991. u njemu je \xc5\xbeivjelo 72 stanovnika.\n_START_SECTION_\nZemljopis\n_START_PARAGRAPH_\nNjegov prirodni i geografski polo\xc5\xbeaj vi\xc5\xa1e opredjeljuju pripadnost drvarskom podru\xc4\x8dju. Veliko O\xc4\x8dijevo se nalazi sa desne strane Unca koji je ju\xc5\xbena granica. Na jednom mjestu Unac pravi malo pro\xc5\xa1irenje i taj dio ima \xc5\xbeupski karakter (Luke). Svi ostali polo\xc5\xbeaji su visinski, neki i planinski. Prema zapadu je Malo O\xc4\x8dijevo, prema sjeveru i istoku su kose Osje\xc4\x8denice. Selo je jako kr\xc5\xa1evito s vrlo plitkim slojem plodne zemlje.\n_START_SECTION_\nPovijest\n_START_PARAGRAPH_\nPovijest Velikog O\xc4\x8dijeva se ne razlikuje od povijesti Malog O\xc4\x8dijeva. Oba O\xc4\x8dijeva, kao jedno podru\xc4\x8dje, spominju se u dokumentima kaptola u Kninu iz 14. i 15. stolje\xc4\x87a, koji je morao u nekoliko navrata intervenirati u sukobima oko prava na O\xc4\x8dijevo izme\xc4\x91u obitelji Mi\xc5\xa1ljenovi\xc4\x87 i ostalih obitelji plemena Koluni\xc4\x87._NEWLINE_U srednjem vijeku podru\xc4\x8dje O\xc4\x8dijeva bilo je u sastavu hrvatske \xc5\xbeupe Pset koju je dr\xc5\xbealo pleme Koluni\xc4\x87. Dana 28. listopada 1420. pi\xc5\xa1u oba hrvatska banovca, po imenu Martinus Suke i Ivan od Bilog sela (de Albafalva) kaptolu kninskom pismo u kome tra\xc5\xbee da se rije\xc5\xa1i spor izme\xc4\x91u obitelji Mi\xc5\xa1ljenovi\xc4\x87a i ostalih obitelji plemena Koluni\xc4\x87 u pogledu posjeda O\xc4\x8dijevo (Ochigovo). Kad je nakon svoga izbora kralj Matija Korvin, dne 3. sije\xc4\x8dnja 1459. boravio u Segedinu, podijelio je i potvrdio (nove nostre donationis titulo) Andriji, sinu Stjepana Mi\xc5\xa1ljenovi\xc4\x87a iz Koluni\xc4\x87a, a po njemu i bra\xc4\x87i njegovoj Miketi, Bla\xc5\xbeu i Tomi iznova ne samo O\xc4\x8dijevo, nego i posjedovne \xc4\x8destice njihove u posjedovanjima Koluni\xc4\x87 i Hranolupi, koja se sva prostiru u kraljevini Hrvatskoj i \xc5\xbeupaniji Psetu (possessionem Ochygo vocatam \xd0\xb0\xd1\x81 portiones possessionarias in possessionibus Kolunych prediera \xd0\xb0\xd1\x81 Hranolupi nuncupatis, omnino in regno nostro Croatie et comitatu de Pezed existentem habitas)._NEWLINE_U drugom svjetskom ratu u Velikom O\xc4\x8dijevu 20. listopada 1941. ubijen je od strane \xc4\x8detni\xc4\x8dkih elemenata u partizanskom pokretu Marko Ore\xc5\xa1kovi\xc4\x87.'